
[bookmark: _Hlk163111204]MAŽEIKIŲ RAJONO SAVIVALDYBĖS SMURTO ARTIMOJE APLINKOJE PREVENCIJOS KOMISIJOS 
POSĖDŽIO PROTOKOLAS

2026-09-07 Nr. SAAPK-1
Mažeikiai

Posėdis įvyko 2026-09-07. Pradžia – 10.15 val., pabaiga – 10.55 val.

Posėdžio pirmininkė – Rūta Matulaitienė, Mažeikių rajono savivaldybės (toliau – Savivaldybė) merė. 
Posėdžio sekretorė – Greta Pocevičienė, Savivaldybės administracijos Bendrojo skyriaus vyresnioji specialistė. 
Posėdyje dalyvavo Mažeikių Rajono smurto artimoje aplinkoje prevencijos komisijos (toliau - Komisija) nariai: Lilia Baltutienė – Mažeikių sutrikusios psichikos žmonių globos bendrijos „Gyvenimo spalvos“ vadovė, Sandra Bertašienė – Viešosios įstaigos „Vilties erdvė“ vyriausioji socialinė darbuotoja, Erika Bertulienė – Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Telšių apskrities vaiko teisių apsaugos skyriaus Mažeikių rajone patarėja, Kęstutis Gusarovas – Mažeikių rajono nakvynės namų direktorius, Daiva Meškienė – Mažeikių rajono šeimos ir vaiko gerovės centro direktorė, Neringa Norvaišaitė-Baranauskienė – Viešosios įstaigos „Via Alba“ direktoriaus pavaduotoja, Justas Priedininkas – Telšių apskrities vyriausiojo komisariato Mažeikių rajono policijos komisariato Reagavimo skyriaus viršininkas, Simona Samoškienė – Savivaldybės mero patarėja, Kristina Sereikienė – Savivaldybės administracijos tarpinstitucinio bendradarbiavimo koordinatorė (patarėja), Adelė Vaičkuvienė – Telšių krizių centro specializuoto kompleksinės pagalbos centro konsultantė (nuotoliu), Irmantas Sujeta – Mažeikių rajono savivaldybės visuomenės sveikatos biuro savižudybių prevencijos koordinatorius.
Nedalyvavo Komisijos nariai: Asta Norkuvienė – Lietuvos probacijos tarnybos Vakarų Lietuvos skyriaus vyriausioji specialistė, Alvyda Purauskytė – Savivaldybės administracijos jaunimo reikalų koordinatorė (patarėja).

DARBOTVARKĖ:

1.	Dėl posėdžio darbotvarkės patvirtinimo. 
Pranešėja –  Savivaldybės merė Rūta Matulaitienė.

2. Smurto artimoje aplinkoje situacija ir prevencijos vykdymas Mažeikių rajono savivaldybėje per 2026 metų pirmąjį pusmetį.
Pranešėjai: 
Komisijos narys Justas Priedininkas – Telšių apskrities vyriausiojo komisariato Mažeikių rajono policijos komisariato Reagavimo skyriaus viršininkas, 
Komisijos narė Daiva Meškienė – Mažeikių rajono šeimos ir vaiko gerovės centro direktorė, 
Komisijos narys Kęstutis Gusarovas – Mažeikių rajono nakvynės namų direktorius, 
Komisijos narė Neringa Norvaišaitė-Baranauskienė – Viešosios įstaigos „Via Alba“ direktoriaus pavaduotoja.

3. Dėl Mažeikių rajono savivaldybės smurto artimoje aplinkoje prevencijos komisijos pirmininko patvirtinimo.
Pranešėja – Savivaldybės merė Rūta Matulaitienė.

4. Dėl Mažeikių rajono savivaldybės smurto artimoje aplinkoje prevencijos komisijos pirmininko pavaduotojo patvirtinimo.
Pranešėja – Savivaldybės merė Rūta Matulaitienė.
5. Kiti einamieji klausimai.
Pranešėja – Savivaldybės merė Rūta Matulaitienė.

1. SVARSTYTA. Posėdžio darbotvarkės patvirtinimas. 
Posėdžio pirmininkė Rūta Matulaitienė kreipėsi į Komisijos narius, domėjosi, ar Komisijos nariai pritaria parengtam posėdžio darbotvarkės projektui. 
Balsavimo rezultatai: už – vienbalsiai
NUTARTA. Pritarti posėdžio darbotvarkei.

2. PRISTATYTA. Smurto artimoje aplinkoje situacija ir prevencijos vykdymas Mažeikių rajono savivaldybėje per 2026 metų pirmąjį pusmetį.
Pranešėjas, komisijos narys Justas Priedininkas, pristatė ir palygino 2025 metų ir 2026 metų pirmojo pusmečio pranešimų apie smurtą artimoje aplinkoje skaičių. 2025 metų pirmąjį pusmetį buvo gautas 521 pranešimas apie smurtą artimoje aplinkoje, o 2026 metų pirmąjį pusmetį – 536 pranešimai. Iš šių pranešimų pradėti ikiteisminiai tyrimai: 53 – 2025 metų pirmąjį pusmetį, 42 – 2026 metų pirmąjį pusmetį. Iš 42 ikiteisminių tyrimų 24 buvo nutraukti.
Apsaugos nuo smurto artimoje aplinkoje orderių 2025 metų pirmąjį pusmetį buvo paskirta 147, o 2026 metų pirmąjį pusmetį – 120. Pranešėjas nurodė, kad mažėja atvejų, kai, atlikus rizikos vertinimą, apsaugos nuo smurto artimoje aplinkoje orderis neskiriamas. 2026 metų pirmąjį pusmetį, atlikus vertinimą, nebuvo paskirti 38 apsaugos nuo smurto artimoje aplinkoje orderiai. Skundų dėl apsaugos nuo smurto artimoje aplinkoje orderių 2025 metų pirmąjį pusmetį buvo 26, o 2026 metų pirmąjį pusmetį – 11.
Komisijos narė Kristina Sereikienė uždavė klausimą, kokiu pagrindu smurto artimoje orderiai, neišduodami. 
Komisijos narys Justas Priedininkas nurodė, kad bendraujant su pavojų patiriančiu asmeniu ir pildant klausimyną dėl galimo smurto artimoje aplinkoje, ne visais atvejais surenkamas pakankamas teigiamų atsakymų („varnelių“) skaičius, kuris būtų pagrindas išduoti apsaugos nuo smurto artimoje aplinkoje orderį. 
Pranešėja, Komisijos narė Daiva Meškienė, pristatė specializuotos kompleksinės pagalbos ataskaitą už laikotarpį nuo 2024 m. sausio 1 d. iki 2026 m. rugsėjo 7 d. (pridedama).
Savivaldybės merė Rūta Matulaitienė paklausė dėl „Žalio koridoriaus“ principo įgyvendinimo.
Komisijos narė Daiva Meškienė atsakė į klausimą, kad specializuotos kompleksinės pagalbos ataskaitoje ši informacija pateikiama. 
Komisijos narė Kristina Sereikienė paklausė dėl „Žalio koridoriaus“ pažymos ir jos panaudojimo teisme. 
Komisijos narė Daiva Meškienė atsakė, kad ateityje posėdžiuose dar reikėtų grįžti prie tinkamo šios pažymos įforminimo, kad pažyma būtų tinkama pateikti teismui.
Pranešėja, komisijos narė Daiva Meškienė, paminėjo, kad per laikotarpį nuo 2024 metų sausio   1 d. iki dabar 5 asmenys buvo apgyvendinti krizių centre. Taip pat pabrėžė, kad visais atvejais, kai nepavyksta susisiekti su asmenimis, kuriems gali būti reikalinga specialistų pagalba informaciniai pranešimai būna išsiunčiami paštu. Baigdama savo pranešimą informavo, kad dar yra poreikis dar vienam specializuotos kompleksinės pagalbos specialistui. 
Pranešėjas, Komisijos narys Kęstutis Gusarovas, teikė ataskaitą apie Mažeikių rajono nakvynės namų paslaugų poreikį per 2026 metų pirmąjį pusmetį. Informavo, kad lyginant su 2025 metų pirmuoju pusmečiu yra pastebimas atvejų mažėjimas, kai buvo pasinaudota Mažeikių rajono nakvynės namų teikiamomis paslaugomis. 2025 metais tokių atvejų buvo 17, o 2026 metų pirmąjį pusmetį – 9. Taip pat informavo, kad 2026 metų rugpjūčio mėnesį tokių atvejų nebuvo fiksuota. Pabrėžė, kad dauguma atvejų yra trumpalaikiai. Paminėjo, kad tiek 2025 metais, tiek 2026 metais yra tik po 1 atvejį, kai nakvynės namuose asmenys apsigyveno. Tiek Komisijos narys Kęstutis Gusarovas, tiek Komisijos narys Justas Priedininkas pabrėžė, kad dauguma smurto artimoje aplinkoje atvejų yra susiję su alkoholio vartojimu. 
Pranešėja, Komisijos narė Neringa Norvaišaitė-Baranauskienė, pristatė 2026 metų pirmąjį pusmetį įgyvendintas veiklas. Ji paminėjo, kad, įgyvendinant Atviros Lietuvos fondo ir Lygių galimybių plėtros centro projektą „Veikiam“, specialistams buvo organizuojami mokymai „Smurtas: nuo prevencijos iki intervencijos“, vykdomas radijo laidų ciklas – Mažeikių radijo stotytyje „Mažeikių Aidas“ smurto prevencijos klausimais. Po vizito Atėnuose sukurta aštuonių susitikimų programa moterims, gyvenančioms su smurtautojais, organizuota vienos dienos stovykla moterims „Aš girdžiu save“ Renavo dvare, Mažeikių rajone, kurioje dalyvavo daugiau kaip 100 moterų. Taip pat išleistas lankstinukas brailio raštu ir video gestų kalbą, bei vykdyta prevencinė veikla „Facebook“ platformoje.
Komisijos narė Kristina Sereikienė pastebėjo, kad VšĮ „Via Alba“ taip pat teikia atvejo vadybos įsivertinimo paslaugą, kurią plačiau pakomentavo centro atstovė Neringa Norvaišaitė-Baranauskienė. Šį klausimą taip pat pakomentavo Komisijos narys Irmantas Sujeta, pabrėždamas, kad vyrams taip pat yra būtinas švietimas smurto artimoje aplinkoje tema. 
INFORMACIJA IŠKLAUSYTA.

3. SVARSTYTA. Dėl Mažeikių rajono savivaldybės smurto artimoje aplinkoje prevencijos komisijos pirmininko patvirtinimo.
Komisijos pirmininko kandidatūrai Komisijos narys Kęstutis Gusarovas pasiūlė Komisijos narę Daivą Meškienę, kuri ir anksčiau ėjo šias pareigas. Siūlymui pritarė Komisijos narys Justas Priedininkas.
Komisijos narė Daiva Meškienė atsisakė, kad būtų svarstoma jos kandidatūra. 
Komisijos narė Kristina Sereikienė Komisijos pirmininke pasiūlė Simoną Samoškienę, Savivaldybės mero patarėją. Simona Samoškienė neprieštaravo, kad jos kandidatūra būtų svarstoma.
Balsavimo rezultatai: už – vienbalsiai.
NUTARTA. Komisijos pirmininke patvirtinti Simoną Samoškienę.

4. SVARSTYTA. Dėl Mažeikių rajono savivaldybės smurto artimoje aplinkoje prevencijos komisijos pirmininko pavaduotojo patvirtinimo. 
Komisijos narės Kristinos Sereikienės siūlymas, pirmininko pavaduotojo poziciją palikti ankščiau ėjusiai šias pareigas Komisijos narei Liliai Baltutienei. 
Balsavimo rezultatai: už – vienbalsiai.
NUTARTA. Komisijos pirmininko pavaduotoja patvirtinti Lilia Baltutienę.

5. SVARSTYTA. Kiti einamieji klausimai.
Komisijos narė Daiva Meškienė kreipėsi į Komisijos narius ir pakvietė sudalyvauti paskutinėje Mažeikių radijo „Mažeikių Aidas“ ciklo laidoje, Smurto prevencijos tema. Dalyvauti sutiko naujai išrinkta Smurto artimoje aplinkoje prevencijos komisijos pirmininkė Simona Samoškienė ir Komisijos narė Kristina Sereikienė.


Posėdžio pirmininkė                                                                                                          Rūta Matulaitienė

Posėdžio sekretorė                                                                                                            Greta Pocevičienė
